दिल्ली और आसपास के इलाकों में पिछले 26 घंटों से प्रदूषण की स्थिति लगातार गंभीर बनी हुई है. हालांकि आधी रात के बाद स्थिति में मामूली सुधार आया है. यह सुधार दिल्ली में ट्रकों के प्रवेश पर रोक लगाए जाने के बाद आया है. वातावरण की खतरनाक स्थिति को देखते हुए शहर में ट्रकों के प्रवेश पर पाबंदी लगा दी गई थी. दिल्ली-एनसीआर में शुक्रवार सुबह भी धुंध छायी रही और सुबह प्रदूषण की वजह से साफ साफ कुछ भी नजर नहीं आ रहा है.